Ди спортсменхэр нэхъ Iэрыхуэт
Налшык дэт Универсальнэ спорт комплексым щекIуэкIащ Кавказ Ищхъэрэ федеральнэ щIыналъэм стIолыщхьэ теннисымкIэ щхьэзакъуэ-гуп чемпионат. Абы хэтащ Дагъыстэным, Осетие Ищхърэ-Аланием, Ставрополь крайм, Къэбэрдей-Балъкъэрым щыщ спортсмен 75-рэ.
Махуищым къриубыдэу спортсменхэр щызэхьэзэхуащ гуп, тIурытI, щхьэзакъуэ зэпэщIэтыныгъэхэм.
Къагъэлъэгъуа зэфIэкIхэм япкъ иткIэ КИФЩI-м и чемпионатым цIыхухъухэми цIыхубзэхэми я гупхэм пашэныгъэхэр щаубыдащ Къэбэрдей-Балъкъэрым и спортсменхэм. ЦIыхухъухэм я деж етIуанэ щыхъуащ Ставрополь крайм къикIахэр. Абыхэм къакIэлъокIуэ Дагъыстэнымрэ Осетие Ищхърэ-Аланиемрэ. ЦIыхубзхэм я гуп зэпэщIэтыныгъэм увыпIэхэр зэрызэкIэлъыкIуэм хуэдэу къащылъысащ Осетие Ищхъэрэ-Аланием, Дагъыстэным, Ставрополь крайм я лIыкIуэхэм. Ди спортсменхэм ящыщу щхьэзакъуэ зэпеуэм дыщэ медалхэр къыщахьащ Чимбарцев Владиславрэ Битюцкая Иринэрэ. Ацкъан Артур, ПащIэ Артур, Бацаевэ Галинэ, Теунэ Элинэ сымэ ещанэ хъуащ. Иджырей зэхьэзэхуэм щытекIуахэм Iэмал ягъуэтащ мэлыжьыхьым и 12-19-хэм Мэзкуу щекIуэкIыну Урысейпсо чемпионатым хэтыну.
ЖЫЛАСЭ Замир.
